L'emperador román Constantín, dimpués de vencer a Licinio (324) establió a suya residencia en Bizancio chunto con o consello de l'Imperio, y l'11 de mayo de 330 Bizancio fue designada nueva capital de l'Imperio. En 395, quan morió Teodosio, l'Imperio quedó dividiu en dos partz ya de pa cutio: o d'occident pa Honorio y o d'orient pa Arcadio. Esleyoron Bizancio como nuclio politico d'a parte oriental por razons d'estratechia, economía y política: aturar l'amenaza creixient que constituiban os godos y l'Imperio Sasanida, y asegurar a continación d'os intercambios comercials entre Europa y Asia. Por atra parte Italia yera en ixe inte en decadencia y as zonas grecoparlants d'orient encara yeran prosperas. Por dos sieglos os succesors de Constantín defendioron o Cristianismo contra as herechías y o territorio román contra as invasions.